armvectores/hy_wikipedia_2023 huggingface dataset:
Ազգային հիմնադրամ (Մեծ Բրիտանիա)

Պատմական հետաքրքրության կամ բնության գեղեցկության օբյեկտների ազգային հիմնադրամ (անգլ.՝ National Trust for Places of Historic Interest or Natural Beauty), սովորաբար կոչվում է Ազգային հիմնադրամ (անգլ.՝ National Trust), բրիտանական շահույթ չհետապնդող և ոչ պետական կազմակերպություն։ Հիմնադրվել է 1895 թվականին «ափերի, գյուղական շրջանների և Անգլիայի, Ուելսի ու Հյուսիսային Իռլանդիայի շինությունների» պահպանության համար։ Շոտլանդիայի տարածքում նմանատիպ գործունեություն է ծավալում Շոտլանդիայի ազգային հիմնադրամը։


== Պատմություն ==

Հիմնադրամի ստեղծման նախաձեռնությունը պատկանում է Վիկտորյական Անգլիայի բարեգործ Օկտավիա Հիլլին (1838-1912)։ Նախաձեռնությանը ֆինանսական աջակցություն է ցուցաբերել Վեսթմինսթերյան առաջին դուքսը։ Օբյեկտների նշանակալի մասը հիմնադրամին անցել է ոչ թե գնման, այլ տերերի կտակագրման եղանակով։ Դա պայմանավորված էր նրանով, որ 20-րդ դարում շատ ազնվական ընտանիքներ կորցրին իրենց եկամտի ավանդական աղբյուրները և չկարողանալով իրենց քաղաքամերձ կալվածքները պահել բարվոք վիճակում՝ որոշեցին իրենց ընտանեկան օջախները փոխանցել Ազգային հիմնադրամին։
Ներկայումս ազնվականների կալվածքներից բացի հիմնադրամը տնօրինում է բրիտանական ափի համեմատաբար անխնամ տարածքները (օրինակ՝ Բրաունսի և Լինդիսֆարն կղզիները) և Անգլիայի հյուսիսում գտնվող Լճային երկրամասի քառորդը։ Վերջին տարիներին հիմնադրամն ընդլայնում է իր գործունեությունը նոր տեսակի օբյեկտների վրա, ինչպես՝ Ջոն Լենոնի և Փոլ ՄաքՔարթնիի տները Լիվերպուլում։
2005 թվականին հիմնադրամի շտաբ-կայանը տեղափոխվել է Սուինդոնի երկաթուղային դեպոյի վերակառուցված շինություն։


== Կարևոր օբյեկտներ ==
Գլաստոնբերյան գերեզմանաթումբ (անգլ.՝ Glastonbury Tor)
Ֆաունտինյան աբբայություն (անգլ.՝ Fountains Abbey)
Սաթթոն-Հու հնագիտական տարածք (անգլ.՝ (Sutton Hoo)
Սթոու պալատ և այգիներ
Կլիվդեն (անգլ.՝ Cliveden)
Սթոուրհեդ
Հարդվիք հոլ (անգլ.՝ Hardwick Hall)
Քեդլսթոն հոլ (անգլ.՝ Kedleston Hall)
Փեթուորթ հաուս (անգլ.՝ Petworth House)
Նոուլ հաուս (անգլ.՝ Knole House)
Մոնթեքյութ հաուս
Բելթոն հաուս (անգլ.՝ Belton House)
Կորֆ ամրոց (անգլ.՝ Corfe Castle)
Դրոգո ամրոց
Թաթերշոլ ամրոց (անգլ.՝ Tattershall Castle)


== Ծանոթագրություններ ==


== Արտաքին հղումներ ==
Ազգային հիմնադրամի պաշտոնական կայք
Մանյանո

Մանյանո (իտալերեն՝ Magnano), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 376 մարդ (2008)։ Բնակչության խտությունը՝ 38 մարդ/կմ²։ Տարածքը կազմում է 10 կմ²։ Փոստային ինդեքս՝ 13887։ Հեռախոսային կոդ՝ 015։
Բնակավայրի հովանավորն է հանդիսանում Սան Սեքոնդոն։  Տոնը նշվում է օգոստոսի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ Archived 2006-06-07 at the Wayback Machine.
Վիճակագրության ազգային ինստիտուտ
Արմեն Հայրապետյան (ազատամարտիկ)

Անվան այլ կիրառումների համար տե՛ս՝ Արմեն Հայրապետյան (այլ կիրառումներ)Արմեն Անդրեյի Հայրապետյան (1962 սեպտեմբերի 11, Ակնաղբյուր - 1993 դեկտեմբերի 28, Սալահլի-Քենգերլի հատված), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1962 թվականի սեպտեմբերի 11-ին Ասկերանի շրջանի Ակնաղբյուր գյուղում։ Տեղի միջնակարգ դպրոցն ավարտելուց հետո ծառայել է Խորհրդային բանակում։
Զորացրվելուց հետո վերադարձել է գյուղ, այնուհետև տեղափոխվել Ստեփանակերտ։
Գյուղի ջոկատի հրամանատարն էր։ Մասնակցել է Շուշիի, Քարին տակի, Զարիսլուի, Լիսագորի, Բերդաձորի, Լաչինի, Ումութլուի, Կուսապատի, Քարագլխի, Քելբաջարի, Աղդամի մարտերին։ Զոհվել է 1993 թվականի դեկտեմբերի 28-ին, Սալահլի-Քենգերլի հատվածում։ Հետմահու պարգևատրվել է «Մարտական խաչ» առաջին աստիճանի շքանշանով և «Շուշիի ազատագրման համար» մեդալով։ Ամուսնացած էր, ունի երեք երեխա։ Հանգչում է հայրենի Ակնաղբյուր գյուղի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Ծատուրյան փողոց (Երևան)

Ծատուրյան փողոց, փողոց Երևանի Կենտրոն վարչական շրջանում։ Անվանումն ստացել է հայ բանաստեղծ, թարգմանիչ Ալեքսանդր Ծատուրյանի պատվին։


== Տվյալներ ==
Սկսվում է Մովսես Խորենացու փողոցի №47 շենքից, ձգվում հարավարևելյան ուղղությամբ և հասնում Ռոստոմի փողոցի №№ 96 և 98 շենքերի մոտ։


== Հատվող փողոցներ ==
Ծխախոտագործների փողոց


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ագուա (հրաբուխ)

Ագուա  (իսպ.՝ Agua), հրաբուխ Կենտրոնական Ամերիկայում, Սակատեպելես երկրամասում, Գվատեմալայում։
Ագուան ստրատոհրաբուխ է, որի երկարությունը 3761 մետր է։ Տեղակայված է Անտիգուա-Գուատեմալա քաղաքից ոչ շատ հեռու, Ֆուեգո և Ակատենանգո հրաբուխների դիմաց։ Գտնվում է Ամատիտլան ծովից ավելի արևմուտք։ Հրաբուխի կառուցվածքը համաչափ է։ Ագուայի լանջերը անտառապատ են։ Բաղկացած է անդեզիտներից և բազալտից։ Հրաբուխը պատված է խառնարաններով։ Հրաբխի հյուսիս-արևելքում տեղակայված է 280 մետրանոց խառնարան, 6 խառնարան՝ հյուսիս-արևմուտքում և 2 խառնարան՝ հրաբխի հարավային լանջին։ Պաշտոնապես գրանցված ժայթքումներ չկան, բայց ի շնորհիվ տեֆրաների հետազոտության, պարզ է դարձել որ վերջին ժայթքումը տեղի է ունեցել ժամանակակից շրջանում։
Հրաբուխն ունի նաև այլ անվանում՝ «Ջրային հրաբուխ»։ Այդ անվանումը կապված է առաջացած ավերիչ սելավի հետ, որը բաղկացած էր ջրից և հրաբխային ապարներից, տեղի է ունեցել 1541 թվականի սեպտեմբերի 11-ին։ Այդ ժամանակ սելավը ոչնչացրեց Գվատեմալայի առաջին մայրաքաղաքը՝ Սյուդադ-Վյեխուն, մահացավ 600 մարդ։ Արդյունքում մայրաքաղաք դարձավ Անտիգուան։
Այդ իրադարձությունների վկան այսպես է նկարագրում կատարվածը․

Ի տարբերություն այլ հրաբուխների, ներկայումս Ագուան ավելի վտանգավոր է սելավային տեղումներով, քան հրաբխային ակտիվությամբ։


== Ծանոթագրություններ ==


== Արտաքին հղումներ ==
Volcano Live — John Search
Volcano World — Oregon State University
Թաունս շրջան (Ջորջիա)

Թաունս շրջան (անգլ.՝ Towns County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 430 կմ² է, բնակչությունը՝ 9.319 մարդ (2010 թ. տվյալներով)։ Շրջկենտրոնն է Հայավասի բնակավայրը։ Կազմավորվել է 1856 թ.։
Զագոսկինո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԶագոսկինոԶագոսկինո (ռուս.՝ Загоскино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիդիե Բուրկհալթեր

Դիդիե Բուրկխալթերը (ֆր.՝ Didier Burkhalter, ապրիլի 17, 1960(1960-04-17), Նևշատել, Շվեյցարիա, Շվեյցարիա), շվեյցարացի քաղաքական գործիչ, ով ներկայացնում է Շվեյցարական լիբերալների կուսակցությունը։ 2009 թվականի նոյեմբերի 1-ից Շվեյցարիայի Դաշնային միության անդամ է։ 2009-2011 թվականներից ներքին գործերի դեպարտամենտի և 2012 թվականներին արտաքին գործերի դեպարտամենտի նախագահը։ Ընտրվել էր Շվեյցարիայի նախագահ և կատարել պարտականությունները 2014 թվականներին.


== Կենսագրություն ==
1990-2001 թվականներին եղել է Նևշատել գավառի խորհրդարանի պատգամավոր։ 2003-2007 թվականներին՝ Շվեյցարիայի Ազգային խորհրդի անդամ։ 2007 թվականից՝ Շվեյցարիայի գավառների խորհրդի անդամ։
2009 թվականին ընտրվել է իր համակուսակցական Պասկալ Կուշպենի իրավահաջորդ Շվեյցարիայի դաշնային խորհրդում։ 2013 թվականի հունվարի 1-ից Շվեյցարիայի փոխնախագահ է։
2013 թվականի վերջին ընտրվել էր Շվեյցարիայի նախագահ։ Պաշտոնն ընդունել է 2014 թվականի հունվարի 1-ին։ Ընդ որում, Դիդեն նախագահի պաշտոնին զուգընթաց պահպանել է դեպարտամենտի արտաքին գործերի նախարարի ղեկավարի պաշտոնը։
2014 թվականի մայիսի 8-ին Բուրկխալթերը՝ որպես ԵԱՀԿ ղեկավար, ժամանել է Մոսկվա, որպեսզի Վլադիմիր Պուտինի հետ քննարկի Ուկրաինայում տիրող իրավիճակը։ Բանակցություններից հետո տեղի է ունեցել մամուլի ասուլիս, որի ընթացքում ռուսական ղեկավարները կանչել են ֆեդերալացման կողմնակիցներին Ուկրաինայի հարավ-արևելքից՝ տեղափոխելու մայիսի 11-ի ն պլանավորված հանրաքվեն։
2015 թվականիի հունվարի 1-ից թողել է Շվեյցարիայի նախագահի պաշտոնը։


== Ծանոթագրություններ ==


== Արտաքին հղումներ ==
Հաշիվւ Շվեյցարիայի Դաշնային միության կայքում Archived 2013-12-07 at the Wayback Machine. (անգլերեն)
Կենսագրությունը՝ Շվեյցարիայի Դաշնային ժողովի կայքում (անգլերեն)
Եգորևսկոե (գյուղ, Մասլյանինսկի շրջան)

Անվան այլ կիրառումների համար տե՛ս՝ ԵգորևսկոեԵգորևսկոե (ռուս.՝ Егорьевское), գյուղ Ռուսաստանի Նովոսիբիրսկի մարզի Մասլյանինսկի շրջանի կազմում։
Բնակչությունը 1996 թվականին գրանցված տվյալներով կազմում էր 825 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարոաբզանովո

Ստարոաբզանովո (ռուս.՝ Староабзаново, բաշկիրերեն՝ Иҫке Абзан), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(502) Սիգունե

(502) Սիգունե (անգլ.՝ Sigune), աստերոիդ աստերոիդների հիմնական գոտում։ Հայտնաբերվել է 1903 թվականի հունվարի 19-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,382244 ա. մ., առավելագույնը մոտենում է 1,9534 ա. մ. հեռավորության վրա և հեռանում 2,8111 ա. մ.։ Արեգակի շուրջ մեկ ամբողջական պտույտ է կատարում 1343,01 երկրային օրվա ընթացքում, իր ուղեծրով շարժվելով միջինում 0,268056 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,02° անկյուն։
Սիգունե աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(502) Սիգունե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերովկա (այլ կիրառումներ)

Վերովկա, կարող է վերաբերել՝

Վերովկա - ավան, Ուկրաինայի Խարկովի մարզի Վոլչանսկի շրջանում
Վերովկա - գյուղ, Ուկրաինայի Դոնեցկի մարզի Դոբրոպոլսկի շրջանում
Վերովկա - գյուղ, Ուկրաինայի Ժիտոմիրի մարզի Եմելչևի շրջանում
Վերովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Կատրիչովկա

Կատրիչովկա (ուկրաիներեն՝ Катричівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1900 թվականին։
2001 թվականի տվյալներով Կատրիչովկա գյուղում բնակվում էր 79 մարդ։ Բնակավայրը զբաղեցնում է 5,79 կմ² տարածք։ Բնակչության խտությունը կազմում էր 13,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5505) Ռանդետարն

(5505) Ռանդետարն (անգլ.՝ Rundetaarn), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 6-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,871455 ա. մ., առավելագույնը մոտենում է 2,4529 ա. մ. հեռավորության վրա և հեռանում 3,29 ա. մ.։ Արեգակի շուրջ մեկ ամբողջական պտույտ է կատարում 1777,26 երկրային օրվա ընթացքում, իր ուղեծրով շարժվելով միջինում 0,202559 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5505) Ռանդետարն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադ Ֆայլնբախ

Բադ Ֆայլնբախ (գերմ.՝ Bad Feilnbach), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 7535 մարդ (դեկտեմբերի 31, 2010 թվական)։ Զբաղեցնում է 57,78 կմ² մակերես տարածք։ Պաշտոնական կոդ՝ 09 3 87 129։


== Ծանոթագրություններ ==


== Արտաքին հղումներ ==
Պաշտոնական կայք
Արարատ Դալլաքյան

Արարատ Լևոնի Դալլաքյան (մարտի 16, 1951(1951-03-16), Վահան, Կրասնոսելսկի շրջան, Հայկական ԽՍՀ - օգոստոսի 1, 1990(1990-08-01), Ասկերանի շրջան, Արցախ), հայ օդաչու-հրամանատար։


== Կենսագրություն ==
Արարատ Դալլաքյանը ծնվել է 1951 թվականի մարտի 16-ին ՀԽՍՀ Կրասնոսելսկի շրջանի Օրջոնիկիձե (ներկայումս՝ Վահան) գյուղում։ 1972 թվականին ավարտել է Բուգուրուսլանի (Օրենբուրգի մարզ, Ռուսաստան) քաղաքացիական ավիացիայի օդաչուական ուսումնարանը։ 1972-1975 թվականներին աշխատել է Կրասնոդարի քաղաքացիական ավիացիայում, 1989-1999 թվականներին՝ «Էրեբունի» օդանավակայանում։
1988 թվականին՝ Սպիտակի երկրաշարժի ժամանակ, ՅԱԿ-40 ինքնաթիռի անձնակազմում (2-րդ օդաչու, ապա՝ հրամանատար) մասնակցել է աղետի գոտու փրկարարական աշխատանքներին, 1989–1990 թվականներին՝ Արցախի ինքնապաշտպանությանը։ Ընդհանուր թռիչքաժամը Արցախում կազմել է 130 ժամ։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Երևանում։


== Աղբյուրներ ==
«Ղարաբաղյան ազատագրական պատերազմ. 1988-1994», Ե., ՀՀՀ, 2004, էջ 678.
Մարտ առանց կանոնների (ֆիլմ)

«Մարտ առանց կանոնների» (անգլ.՝  Fighting), 2009 թվականին նկարահանված դրամա-մարտաֆիլմ, որի ռեժիսորն է Դիտո Մոնտիելը։ Սցենարի հեղինակներն են՝ Ռոբերտ Մյունիկը և Մոնտիելը։ Գլխավոր դերերում նկարահանվել են՝ Չենինգ Թաթումը , Թերենս Հովարդը և Լուիս Գուսմանը։ Ֆիլմի համաշխարհային պրեմիերան կայացել է 2009 թվականի ապրիլի 24-ին։


== Սյուժե ==
Նյու Յորքում երիտասարդ մի խաբեբա (Չենինգ Թաթում) ծանոթանում է ընդհատակյա փողոցային մարտերի  փորձառու մի խարդախի հետ (Թերենս Հովարդ), որը դառնում է նրա մենեջերը բռնցքամարտի ժամանակ։
Բառացիորեն մեկ գիշերում Շոնը դառնում է աստղ՝ հեշտությամբ նոկաուտի ենթարկելով պրոֆեսիոնալ բռնցքամարտիկին։ Առաջիկայում նրան սպասվում է իր կյանքի ամենադաժան մարտը...


== Դերերում ==
Չենինգ Թաթում - Շոն ՄաքԱրթուր
Թերենս Հովարդ - Հարվի Բորդեն
Լուիս Գուսման - Մարտինես
Բրայան Ջեյ Ուայթ - Էվան Հեյլի
Ֆլակո Նավախա -Ջավոն Ուիլքինսոն /Ռեյ Ռեյ
Քունգ Լե-Դրանկոն Լի
Սուլայ Էնաո -Սուլայ Վալես
Ռոջեր Գուենվյոր Սմիթ - Ջեք Դենսինգ
էնթոնի Դե Սանդո - Քրիստոֆեր Էնտոնի
Փիթեր Թամբակիս - Զի
Մայքլ Ռիվերա - Այաքս


== Ծանոթագրություններ ==


== Արտաքին հղումներ ==
Պաշտոնական կայք
«Մարտ առանց կանոնների»(անգլ.) ֆիլմը Internet Movie Database կայքում
Մարտ առանց կանոնների(անգլ.) ֆիլմը Rotten Tomatoes կայքում
Աստերոիդների ցանկ (103201-103300)

Աստերոիդների ցանկ (103101-103200)  • Աստերոիդների ցանկ  • Աստերոիդների ցանկ (103301-103400)
 Աստերոիդների ցանկ (103101-103200)  • Աստերոիդների ցանկ  • Աստերոիդների ցանկ (103301-103400)
Ալեսսիո Բոնի

Ալեսսիո Բոնի (անգլ.՝  Alessio Boni, հուլիսի 4, 1966(1966-07-04), Սարնիկո, Բերգամո, Լոմբարդիա, Իտալիա), իտալացի դերասան։


== Կենսագրություն ==
Ծնվել է 1966 թվականի հուլիսի 4-ին։ Ալեսսիոն ընտանիքի երեք երեխաներից երկրորդն է։ Մեծ եղբոր անունը Մարկո է, իսկ փոքրինը՝ Անդրեա։ Ալեսսիո Բոնին կիսատ է թողել կրթությունը դպրոցում և 14 տարի հոր հետ միասին որպես սալարկող աշխատել է Վիլլոնգոյում։ 1986-1988 թվականներին գնացել է Սան Դիեգո (ԱՄՆ), որտեղ աշխատել է որպես մատուցող, պատրաստել է պիցցա, եղել է լրագրավաճառ, դաստիարակ։
1988 թվականին սկսել է դերասանական կարիերան Իտալիայում, իսկ 1990 թվականից՝ թատերական կարիերան։ Աշխատել է թատերական ռեժիսոր Ջորջո Ստրելլերայի մոտ։ Նույն տարում խաղացել է առաջին դերը Միքելե հեռուստատեսությունում՝ նկարահանվելով «Հրաշագործը» հեռուստաֆիլմում, 1991 թվականին՝ «Gioco perverso» ֆիլմում։ Ավարտել է Սիլվիո Դ'Ամիկոյի անվան դրամատիկական արվեստի ազգային ակադեմիան։ Դերասանական վարպետություն է սովորել Լոս Անջելեսում, ԱՄՆ (1995 թվական)։ Առաջին հաջողությունը հայտնի իտալացի ռեժիսոր Կարլո Լիդզանիի «Կինը գնացքից» մինիսերիալում գլխավոր դեր խաղալուց հետո է եղել։ Հայտնիության գագաթնակետը եղել է «Incantesimo» հեռուստատսերիալը (1998-2001 թվականներ), որտեղ դերասանը խաղացել է բժիշկ Մարկո Օբերոնայի դերը։ Լավագույն դերերը՝ Մատտեո Գարատին «Երիտասարդներից լավագույնները» ֆիլմում (La meglio gioventù, 2003 թվականին, ռեժիսոր Մարկո Տուլլիո Ջորդանա), Բրունոյի դերը «Եթե ծնվել ես, էլ չես թաքնվի» (2005 թվական), Ջորջո Պելլեգրինի «Հաջողություն, սիրելիս» (Arrivederci amore, 2006 թվական), Անդրեյ Բոլկոնսկին Լև Տոլստոյի «Պատերազմ և խաղաղություն» վեպի հիման վրա նկարահանված հեռուստատարբերակում (2007 թվական), Միքելանջելո Մերիզի դա Կարավաջո 2007 թվականի սերիալում։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ալեսսիո Բոնի (անգլ.) Internet Movie Database կայքում
50 Greatest Hits

50 Greatest Hits, ամերիկացի երգչուհի Ռեբա Մքենթայրի լավագույն հիթերի ալբոմ-հավաքածու, թողարկված 2008 թվականի հոկտեմբերի 8-ին MCA Nashville լեյբլում։ Ունի երեք ձայնասկավառակ։ Ալբոմի մասին հայտարարվել է 2008 թվականի օգոստոսին երգչուհու պաշտոնական կայքում։ Եռակի ալբոմն ներառում է 1984 թվականից ձայնագրված MCA Records-ի № 1 հիթերը և 46 Top 10 մտած սինգլերը։


== Ստեղծագործությունների ցուցակ ==


=== Ձայնասկավառակ 1 ===


=== Ձայնասկավառակ 2 ===


=== Ձայնասկավառակ 3 ===


== Ծանոթագրություններ ==
Թուխծամ

Թուխծամ, հայկական իգական անուն։ Առաջացել է հայերեն թուխ և ծամ բառերից։ Նշանակում է «սևահեր»։ Գործածվել է 15-16-րդ (1596) դարերից։


== Գործածություններ ==
Թուխծամ, կին Ամիրբեկի, որդւոյ Մանուել քահանայի, ով Գեղարքունյաց Կած գյուղում, Հովհաննես Արծկեցուն գրել տվեց մի Ճաշոց (15-րդ դար)։


== Ծանոթագրություններ ==
Անաստասիա Դանիելյանց

Անաստասիա Օլեգի Դանիելյանց (դեկտեմբերի 20, 1982(1982-12-20)), ռուսական թատրոնի ու կինոյի դերասանուհի։


== Կենսագրություն ==
Անաստասիա Դանիելյանցը ծնվել է 1982 թվականի դեկտեմբերի 20-ին։ 2006 թվականին ավարտել է Սանկտ Պետերբուրգի բեմարվեստի ռուսական պետական ինստիտուտը։ 2007 թվականից՝ Լիտեյնիի պետական դրամատիկական թատրոնի դերասանուհի։


== Դերերը թատրոնում ==


== Ֆիլմագրություն ==


== Ծանոթագրություններ ==
Նիժնյայա Բազա

Նիժնյայա Բազա (ռուս.՝ Нижняя База, խակ.՝ Индеркi паза), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Harakiri

Harakiri, ամերիկահայ երաժիշտ Սերժ Թանգյանի երրորդ պաշտոնական ալբոմն է։ Թողարկվելո է 2012 թ. հուլիսի 10-ին ԱՄՆ-ում։ Երրգերի մեջ զգալի են արագ, պանկ-ռոքային երաժշտությունը։ Թանգյանը նաև հայտարարել է 2013 թ.-ին կայանալիք համաշխարհային համերգային շրջագայության մասին։


== Երգացանկ ==
Բոլոր երգերի հեղինակն է Սերժ Թանգյանը։


== Սինգլներ ==
Figure It Out (մայիսի 1, 2012)
Cornucopia (հունիսի 12, 2012)
Harakiri (հունիսի 20, 2012)


== Ծանուցումներ ==


== Արտաքին հղումներ ==
Ալբոմը պաշտոնական կայքում Archived 2012-07-10 at the Wayback Machine.
Դիվասար (լեռնագագաթ)

Դիվասար, լեռնագագաթ Հայաստանի Գեղարքունիքի մարզի և Արցախի սահմանագլխին, Վարդենիսի լեռնահամակարգում, Վերին Շորժա գյուղից 8 կմ հարավ-արևմուտք։ Բարձրություն 3072 մ։


== Ծանոթագրություններ ==
Կալիստովո (գյուղ, Պերեսլավսկի շրջան)

Կալիստովո (ռուս.՝ Калистово), գյուղ Ռուսաստանի, Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էտրյո

Էտրյո (ֆր.՝ Étreux), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02298:


== Բնակչություն ==
2010 թվականի տվյալներով՝ համայնքի բնակչությունը կազմում է 353 մարդ։ 


== Տնտեսություն ==
2010 թվականին համայնքի 1015 աշխատունակ (15-64 տարեկան) բնակիչներից 646-ը տնտեսապես ակտիվ էին, 369-ը՝ ոչ ակտիվ (ակտիվության ցուցանիշը կազմել է 63,6%, 1999 թվականին եղել է 64,9%)։ 646 տնտեսապես ակտիվ բնակիչներից աշխատում էին 520-ը (300 տղամարդ և 220 կին), գործազուրկ էին 126 մարդ (63 տղամարդ և 63 կին)։ 369 տնտեսապես ոչ ակտիվ բնակիչներից 76-ը եղել են աշակերտներ կամ ուսանողներ, 115- ը՝ թոշակառուներ, 178-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էֆրի (ֆր.)
Պոլին

Պոլին (ֆր.՝ Pauligne), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 329 մարդ, բնակչության խտությունը` 54.29 մարդ/կմ²։ Բնակավայրը զբաղեցնում է 6.06 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 22 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 225 աշխատունակ (15-64 տարեկան)  բնակիչ, որոնցից ակտիվ էին 162-ը, իսկ ոչ ակտիվները` 63։ Ակտիվության ցուցանիշը կազմում է 72,0 %։ 162 աշխատունակ մարդկանցից աշխատել է 149 անձ (79 տղամարդ և 70 կին)։ Գործազուրկ են եղել 13 անձ (6 տղամարդ և 7 կին)։ 63 անաշխատունակներից 16-ը եղել են աշակերտներ կամ ուսանողներ, 26-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քելլեկ

Քելլեկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ստերեգուշչեե

Ստերեգուշչեե (ուկրաիներեն՝ Стерегуще, Ղրիմի թաթարերեն՝ Yuqarı Baqqal), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Վերխնիյ Բակալ։
2001 թվականի տվյալներով Ստերեգուշչեե գյուղում բնակվում էր 223 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորնևո (այլ կիրառումներ)

Գորնևո, կարող է վերաբերել՝

Գորնևո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Գորնևո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Գրիֆիթ (Ավստրալիա)

Գրիֆֆիտ (անգլ.՝ Griffith, /ˈɡrɪfəθ/), քաղաք Ավստրալիայում, որը տեղակայված է Նոր Հարավային Ուելս նահանգի հարավ-արևմուտքում և հիմնադրվել է 1916 թվականի օգոստոսի 4-ին։ 2018 թվականի հունիսի տվյալներով՝ բնակչությունը կազմել է 20 251 մարդ։


== Պատմություն ==
Գրիֆիտի և մոտակա Լիտոնի քաղաքային պլանը մշակել է Ուոլթեր Բերլի Գրիֆինը 1914 թվականին։ Քաղաքը կոչվել է ավստրալիացի քաղաքական գործիչ Արթուր Գրիֆֆիթի պատվին։ Թաուն է հայտարարվել 1916 թվականի օգոստոսին։ 1987 թվականին հռչակվել է քաղաք։
Մինչև 2010 թվականի փետրվարը Գրիֆֆիտում չեն եղել լուսացույցներ։


== Կլիմա ==
Գրիֆֆիթի կլիման, ըստ Կյոպպենի կլիմաների դասակարգման, կիսաանապատային է՝ տաք ամառներով և ցուրտ  ձմեռներով ու տեղումների բավականին հավասարաչափ բաշխմամբ ըստ ամիսների։ Գրիֆֆիտի օդանավակայանում առավելագույն ջերմաստիճանը՝ 46,4 °C, գրանցվել է 2019 թվականի հունվարի 16-ին, իսկ նվազագույնը՝ -5,9 °C, 1977 թվականի հուլիսի 17-ին։ 2017 թվականի փետրվարի 10-ին ջերմաստիճանը հասել է 45,8 °C, ինչը դարձել է նոր ռեկորդային ցուցանիշ փետրվարի համար։ 2019 թվականի հունվարի 16-ին Գրիֆֆիտի օդանավակայանում երկարատև շոգի ժամանակ գրանցվել է 46,4 °C, որը դարձել է ամենաբարձր առավելագույն ջերմաստիճանը ցանկացած ամսվա համար դիտարկումների ողջ պատմության ընթացքում։


== Ծանոթագրություններ ==
Կպչաններ

Կպչաններ (Echineidae), ձկների ընտանիք։ Մարմինը իլիկաձև է, գլուխը՝ տափակ, որի վրա տեղադրված է մեջքի առաջին լողակից առաջացած ծծանը։ Վերջինիս օգնությամբ կպչում են խոշոր ձկներին (օրինակ՝ շնաձկներին), կետերին, նավերի հատակին։ Երբեմն պոկվում են «տիրոջից»՝ ինքնուրույն կերպով կեր հայթայթելու։ Սնվում են մանր ձկներով, ջրում ապրող անողնաշարավոր կենդանիներով։ Հայտնի է 7 սեռ, 7 տեսակ, տարածված են Համաշխարհային օվկիանոսի արևադարձային և մերձարևադարձային ջրերում։ Կպչանների մատղաշը երկար ժամանակ ապրում է ազատ։ Օվկիանոսային կղզիների բնակիչները Կպչաններին օգտագործում են մեծ ձկներ և կրիաներ որսալու համար։
Կոշարի (այլ կիրառումներ)

Կոշարի, կարող է վերաբերել՝

Կոշարի - գյուղ, Ուկրաինայի Սումիի մարզի Կոնոտոպի շրջանում
Կոշարի - գյուղ, Ուկրաինայի Վոլինի մարզի Շացկի շրջանում
Ժողովածու (432)

Ժողովածու (432), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 432 թվի տակ։ Ձեռագիրը գրվել է 1818 թվականին։ Գրված է թղթի վրա, որը ունի 27×19 չափս։ Ձեռագիրը կազմված է 46 թերթից։ Գրված է միասյուն նոտրգրով։ Կազմը` ստվարաթուղթ։ Հիշատակարան գրչի՝ 9ա։


== Բովանդակություն ==
Գրահաշիւ ախտարական։
Գւոշակութիւնք և մեկնութիւնք պատմական դիպուածոց։
Խրատ թանաք եփելոյ։


== Ծանոթագրություններ ==
Աստապատի դպրոց

Աստապատի դպրոց,

1.գործել է 14-րդ դարի սկզբին, Նախիջևան գավառի Աստապատ գյուղի Ս. Վարդան եկեղեցում։ Այդտեղ դասավանդել են Գևորգ Ծերունին և ուխտի առաջնորդ Վարդանը։
2. 1379-ին, Աստապատի մոտ, Ս. Ստեփանոս վանքում Մաղաքիա Ղրիմեցու միջոցներով բացվել է նոր դպրոց, որի առաջին րաբունապետն է եղել Ապրակունյաց դպրոցից այդտեղ տեղափոխված Սարգիս վարդապետը։ Այդ դպրոցը բարձր տիպի էր, պատրաստում էր վարդապետներ։ Այդտեղ նաև գրչություն էին սովորում, ընդօրինակություններ կատարում։ Դպրոցը գոյատևեց մինչև 1388 թվականը, որից հետո Սարգիս րաբունապետը տեղափոխվեց Քաջբերունիքի Խառաբաստի կամ Սուխարա վանքի դպրոցը։ Բազմաթիվ ձեռագրեր են ընդօրինակվել հատկապես 17-րդ դարում, երբ վանքի առաջնորդ է եղել Հովսեփ վարդապետը։ Վանքի գրադարանը գոյություն է ունեցել մինչև 1916 թվականը։


== Գրականություն ==
Ալիշան Ղ., Սիսական, Վնտ., 1893, էջ 507–14։
Ոսկյան Հ., Վասպուրական–Վանի վանքերը, 2 մաս, Վնն., 1942, էջ 506 – 27։
Պեսկովատոե (այլ կիրառումներ)

Պեսկովատոե, կարող է վերաբերել՝

Պեսկովատոե - գյուղ, Ուկրաինայի Խարկովի մարզի Բալակլեյայի շրջանում
Պեսկովատոե - գյուղ, Ուկրաինայի Խարկովի մարզի Սախնովշչինսկի շրջանում
Ժողովածու (3124)

Ժողովածու 3124, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3124 թվի տակ։ Ձեռագիրը գրվել է 1757 թվականին Մեսրոպ գրիչի կողմից։ Գրված է թղթի վրա, որը ունի 21․5x15․5-15,2 չափս։ Ձեռագիրը կազմված է 76 թերթից։ Գրված է միասյուն, երկսյուն, նոտրագրով։ Կազմը` ստվարաթուղթ։ Հիշատակարաններ՝ 10ա։


== Բովանդակություն ==
Պօդ․ Տարօնացւոյ ընդդեմ ժողովոյն քաղկեդոնի։
Յովհանես Որոտնեցւոյ ճառ։
Այբուբեն աղուանից;
Յաղագս կանգնաման խաչին։
Քարոզ։
Յաղագս Սիմոնի կախարդի։
Հարցմունք Աթանասի և պատասխանիք Կիւրդի Երուսաղէմացւոյ։
Բանք դավանաքանականք։


== Ծանոթագրություններ ==
Օկտեն

Օկտեն, չհագեցած ածխաջրածին, C8H16 քիմիական բանաձևով։ Այն ունի 66 իզոմեր։ Օկտեն-1 հաճախ անվանում են նաև α-օլեֆին։ Արդյունաբերության մեջ այն ստանում են նավթի կրեկինգից։ Օկտենը հումք է հանդիսանում պոլիէթիլենի արտադրության համար։ Նորմալ պայմաններում այն անգույն, յուրահատուկ հոտով հեղուկ է։


== Տես նաև ==
Օկտան
Ցիկլոօկտեն


== Ծանոթագրություններ ==


== Արտաքին հղումներ ==
OSHA Safety and Health Topics: 1-Octene Archived 2014-07-16 at the Wayback Machine.
Աբեկուր

Աբեկուր (ֆր.՝ Abbécourt), համայնք Ֆրանսիայում, Պիկարդիա մարզի Էնա գավառում։ Մտնում է Շոնի համայնքի կազմի մեջ։ Համայնքի շրջանն է հանդիսանում Լանը։
Համայնքի INSEE կոդ՝ 02001։


== Բնակչություն ==


== Տնտեսություն ==
2010 թվականի տվյալներով 327 աշխատունակ տարիքի մարդկանցից (15-64 տարեկան) 231-ը տնտեսապես ակտիվ էին, 96-ը անգործունակ (ակտիվության ցուցանիշը — 70,6 %, 1999 թվականին եղել է՝ 62,1 %)։ 231 աշխատունակ բնակիչներից 196-ը աշխատում էին (113 տղամարդ և 83 կին), անաշխատանք էին 35-ը (17 տղամարդ և 18 կին)։
96 անգործունակ մարդկանցից 27-ը աշակերտներ կամ ուսանողներ են, 36-ը թոշակառու, 35-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Աբեկուր (ֆր.)
Աստերոիդների ցանկ (33201-33300)

Աստերոիդների ցանկ (33101-33200)  • Աստերոիդների ցանկ  • Աստերոիդների ցանկ (33301-33400)
 Աստերոիդների ցանկ (33101-33200)  • Աստերոիդների ցանկ  • Աստերոիդների ցանկ (33301-33400)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Լանսդաունյան դիմանկար

«Ջորջ Վաշինգտոն» (անգլ.՝ George Washington) կամ «Լանսդաունյան դիմանկար» (անգլ.՝ Lansdowne Portrait), ամերիկյան նկարիչ Գիլբերտ Ստյուարտի դիմանկար, որը նա ստեղծել է 1796 թվականին։
Դիմանկարի բնօրինակը գտնվում է ԱՄՆ-ի ազգային դիմանկարային պատկերասրահում, իսկ հեղինակային պատճենները գտնվում են Սպիտակ տանը, Բրուքլինի թանգարանում և Փենսիլվանիայի գեղարվեստի ակադեմիայում։


== Ծանոթագրություններ ==


== Արտաքին հղումներ ==
«Գիլբերտ Ստյուարտի խոզանակի «Ջորջ Վաշինգտոն»-ը»։ ԱՄՆ-ի ազգային դիմանկարային պատկերասրահ 
««Ջորջ Վաշինգտոն» (հեղինակային պատճեն)»։ Սպիտակ տան պատմական միություն
Նավալմորալեխո

Նավալմորալեխո (իսպ.՝ Navalmoralejo), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Լա-Կամպանա-դե-Օլոպեսա շրջանում։ Տարածքը կազմում է 22 կմ2, բնակչությունը` 73 մարդ (2010 թվականի տվյալներով)։ Պրովինցիայի վարչական կենտրոնից գտնվում է 116 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Diputación de Toledo
Մալյուտինցի (գյուղ, Պրիյատինի շրջան)

Մալյուտինցի (ուկրաիներեն՝ Малютинці), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1139 թվականին։
2001 թվականի տվյալներով Մալյուտինցի գյուղում բնակվում էր 753 մարդ։ Բնակավայրը զբաղեցնում է 5111 կմ² տարածք։ Բնակչության խտությունը կազմում էր 147,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Մանթաշ

Մեծ Մանթաշ, գյուղ Հայաստանի Շիրակի մարզում, մարզ-կենտրոնից (Գյումրի) 29 կմ հարավ-արևելք, մայրաքաղաքից (Երևան) 90 կմ հյուսիս-արևմուտք, Մանթաշ գետի հովտում։


== Բնակչություն ==
Բնակիչները գաղթել են հիմնականում Խնուսի Չավուրմա և Բասենի Խորասան գյուղերից։
Մեծ Մանթաշի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Գյուղն ունի 1884 թ.-ին կառուցված Սուրբ Աստվածածին եկեղեցի, «Սրբատեղ» և Սուրբ Սարգիս մատուռներ։


== Մեծ Մանթաշի բնակիչների մասնակցությունը Արցախյան առաջին պատերազմին ==

Արցախյան առաջին պատերազմին  Մեծ Մանթաշի բնակիչներից մասնակցել է մոտ 30 մարդ։ Պատերազմի սկսվելուն պես  գյուղացիները սկսում են կամավորագրվել և մեկնել ռազմաճակատ։
1990-ին գյուղում կազմավորվել է «Մանթաշ», կամավորական ջոկատը։ 1992-ի հունիսից ներառվել է Հատուկ գնդի Ապարանի վաշտի, 1994-ին՝ որպես առանձին վաշտ՝ գնդի 1-ին գումարտակի կազմում։
1990- 94-ին ջոկատը, վաշտը կամ նրա առանձին խմբեր մասնակցել են ՀՀ Նոյեմբերյանի և ԼՂՀ Լաչինի շրջանների, Բեոլաձորի ենթաշրջանի ինքնապաշտպանական և ազատագրական մարտերին։ Ջոկատից ՀՀ «Արիություն» մեդալով պարգևատրվել է 4, «Մարտական գործողությունների համար»՝ 10, «Մարշալ Բաղրամյան-100»՝ 20 և ԼՂՀ «Մայրական երախտագիտություն Արցախի քաջորդիներին» հուշամեդալով՝ 6 ազատամարտիկ։ 
Արցախյան առաջին պատերազմին Մեծ Մանթաշը տվել է երեք զոհ` Հայկ Արամի Գալստյան, Սամվել Ալբերտի Եղոյան և Արայիկ Լենվերի Եղոյան։


== Մեծ Մանթաշի բնակիչների մասնակցությունը Քառօրյա պատերազմին ==
Շիրակի մարզի Մեծ Մանթաշ գյուղն 2016թ. ապրիլյան Քառօրյա պատերազմին  երեք հերոս է տվել՝ Արգիշտի Գաբոյան, ավագ լեյտենանտ  Բենիամին Եղոյան՝ Մոնթե,  սերժանտ Արման Անդրեասյան։


== Տես նաև ==
Մեծ Մանթաշի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Մեծ Մանթաշ գյուղի էջը CAA կայքում Archived 2011-08-20 at the Wayback Machine.
Փնջրկա

Փնջրկա, գյուղ Արևմտյան Հայաստանում, Էրզրումի վիլայեթի Բաբերդի գավառակում։


== Պատմություն ==
Բնակիչները բռնությամբ տեղահանվել են 1915-ին, Մեծ եղեռնի ժամանակ։ Մեծ մասը զոհվել է գաղթի ճանապարհին։


== Բնակչություն ==
1909 թվականին ուներ 15 տուն հայ և 25 տուն այլազգի բնակիչ։


== Տնտեսություն ==
Զբաղվում էին հացահատիկի մշակությամբ, այգեգործությամբ, անասնապահությամբ, արհեստներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յուրի Յարվետ

Յուրի Եվգենիի Յարվետ (էստ․՝ Jüri Järvet, հունիսի 18, 1919(1919-06-18), Տալլին, Էստոնիա - հուլիսի 5, 1995(1995-07-05), Տալլին, Էստոնիա), թատրոնի և կինոյի էստոնացի դերասան, ռեժիսոր, ԽՍՀՄ ժողովրդական արտիստ (1975)։


== Կենսագրություն ==
Յուրի Յարվետը ծնվել է 1919 թվականին Տալլինում, ազգությամբ ռուս, նա դաստիարակվել և մեծացել է էստոնական ընտանիքում և վատ է տիրապետել ռուսերենին, ֆիլմերում նրան կրկնօրինակել են ռուս դերասաններ։
Կարիերան սկսել է 1941 թվականին, հանդես գալով էստոնական թատրոննևոմ և համույթներում։ 1946-1949 թթ. սովորել է Էստոնական ԽՍՀ-ի պետական թատերական համալսարանում։ Ուսումն ավարտելուց հետո աշխատել է որպես գլխավոր ռեժիսոր հարավ-էստոնական թատրոնում։
1952 թվականից որպես դերասան աշխատանք է անցել Էստոնիայի դրամատիկական թատրոնում։
Ընդհանուր թվով նկարահանվել է մոտ 50 ֆիլմում, նշանավոր աշխատանքներից են.

«Մեռյալ սեզոն» 1968 թ.
«Լիր արքա» 1971 թ.
«Սոլյարիս» 1972 թ.։Թատրոնի դերերից են `

«Բալազմինովայի ամուսնությունը» Ալեքսանդր Օստրովսկի - Բալզամինով
«Յարովայի սերը» - Պիկալով
«Մարդը և Աստվածը» Անտոն Հանսեն Տամսաարե — Վոյտինսկի
«Բանալիների տերերը» - Կրուտ
«Համլետ» - ԿլավդիոսՅարվետը մահացել է 1995 թվականին և թաղված է Տալլինի Անտառային գերեզմանոցում։


== Պարգևներ ==
Էստոնայի վաստակավոր արտիստ (1964)
Էստոնայի ժողովրդական արտիստ (1969)
ԽՍՀՄ ժողովրդական արտիստ (1975)
«Ժողովուրդներ բարեկամության» շքանշան (1979)
ԽՍՀՄ պետական մրցանակ (1981)
Էստոնիայի մրցանակ արվեստում ունեցած բարձր հաջողությունների համար (1996, հետմահու)


== Գրականություն ==
Орав Ы. Ю. Юри Ярвет. М., Союз кинематографистов СССР, 1988


== Ծանոթագրություններ ==


== Արտաքին հղումներ ==
Энциклопедия Кругосвет — ЯРВЕТ ЮРИ ЕВГЕНЬЕВИЧ
IMDb-ում էջ
kinopoisk.ru կայքում
«Сегодня 90 лет со дня рождения эстонского артиста Юри Ярвета»(չաշխատող հղում), 18.06.2009
Պորտու Ալեգրի դու Տոկանտինս

Պորտու Ալեգրի դու Տոկանտինս (պորտ.՝ Porto Alegre do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 2607 մարդ՝ 2006 թվականի տվյալներով։ Գրավում է 501,970 կմ2 տարածք։ Բնակչության խտությունը՝ 5,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.903.694,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.954,44 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,654 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Պորտու Ալեգրի դու Տոկանտինսի մասին
Դուդերգոֆի բարձունքներ

Դուդերգոֆի բարձունքներ (ռուս.՝ Дудергофские высоты, ֆիններեն՝  Tuutarin mäet), բնության հուշարձան Ռուսաստանի Լենինգրադի մարզում, Սանկտ Պետերբուրգ քաղաքի մոտ։ Սառցե դարաշրջանի ծագման բլուրների շղթա է, որի մի մասը՝ Կիրխգոֆը և Ընկույզի լեռը, գտնվում են Լոմոնոսովի շրջանում, իսկ Ագռավի լեռը՝ Սանկտ Պետերբուրգի հարավ–արևմուտքում։
18-րդ դարում Ագռավի և Ընկույզի լեռները չէին տարբերակվում և համարվում էին մեկ՝ Դուդորովի լեռ։
Երկու ամենաբարձր կետերն են՝ Ընկույզի լեռը (ծովի մակերևույթից 176 մ բարձրություն), նրանից հյուսիս Ագռավի լեռը (147 մ), և արևելքում՝ Կիրխգոֆը (170 մ).
Դուդերգոֆի բարձունքներում կառուցվել է Մոժայսկի բնակավայրը, իսկ Ագռավի և Ընկույզի լեռները իրարից անջատվում են Սովետական փողոցով։ Սակայն լեռների բլուրների գագաթները համարվում են վերահսկվող գոտի։ Երբեմն այդ անունները փոխում են իրենց տեղերով։ Դուդերգոֆի բարձունքներից արևմուտք՝ Մոժայսկի բնակավայրից հարավ, Կավելախտա գյուղն է, իսկ հյուսիսում՝ Պիկկոլովոն։
Բարձունքները պատված են Քեմբրի դարաշրջանի կավով, որի մակերևույթին Օրդովիկի և Չորրորդային դարաշրջանի մնացորդներ են։ Արևմուտքում Տայսկի դարաշրջանի մորենային շերտեր են։ Մորենը Իժորա գետի հովտում հասնում է մեծ բարձրությունների։
Դուդերգոֆի բարձունքները անտառապատ են, հանդիպում են թխկի, հացենի, կաղնի, կնձենի, լորենի, սոճի, վայրի ընկուզենի, արոսի, շամբուկ և եղևնի։


== Ծանոթագրություններ ==


== Արտաքին հղումներ ==
Դուդերգոֆի բարձունքներ
Դուդերգոֆի բարձունքների առաջացումը
Վասիլկինո

Վասիլկինո (ռուս.՝ Василькино, բաշկիրերեն՝ Василькин), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիդ Ձախով

Դավիդ Յուրևիչ Ձախով (ռուս.՝ Дзахов, Давид Юрьевич, հոկտեմբերի 6, 1988(1988-10-06), Վլադիկավկազ, ՌԽՖՍՀ, ԽՍՀՄ), ռուս ֆուտբոլիստ, «Ալանիա» ակումբի կիսապաշտպան։


== Կարիերա ==
Առաջին քայլերը ֆուտբոլում սկսել է ԲԿՄԱ-ի դպրոցում, հանդես է եկել սպարտակի սիրողական կոլեկտիվի կազմում՝ 2009 թվականի մրցաշրջանի մեկնարկից առաջ տեղափոխվով Պերմի «Ամկար» ակումբ։ Ապրիլի 26-ին Նալչիկում կայացած 6-րդ խաղաշրջանի խաղում կատարել է նորամուտը Պրեմյեր լիգայում՝ 78-րդ րոպեին փոխարինման դուրս գալով Իվան Ստարկովի փոխարեն։ Երիտասարդական թիմի կազմում մասնակցել է 25 հանդիպման, որոնցում աչքի է ընկել 1 գոլով՝ «Կռիլյա Սովետովի» դեմ խաղում։ Հաջորդ նախամրցաշրջանային նախապատրաստությունն անցկացրել է արդեն ակումբի հիմնական կազմի հետ և հայտագրվել 2010 թվականի մրցաշրջանի երեք հանդիպումներում։ Հետագայում Ձախովը վարձավճարով տեղափոխվել է  «Վոլգար-Գազպրոմ» ակումբ։ Նորամուտի խաղը անցկացրել է «Իրտիշի» դեմ խաղում, իր առաջին գոլը խփել է «Դինամո» Բրյանսկի դարպասին։
Նիժնեկամսկի «Նեֆտեխիմիկում» խաղացել է 2011-2014 թվականներին։ Վերադարձել է «Ամկար», որտեղ անցկացրել է երկու մրցաշրջան և խփել է իր առաջին գոլը Պրեմիեր լիգայում՝ «Ուրալ» ակումբի դարպասին։ 2015/16 մրցաշրջանում Ձախովը վարձավճարով տեղափոխվել է «Շիննիկ» մինչև 2016/17 մրցաշրջանի ավարտը։
2018 թվականի փետրվարի 4-ին ազատ գործակալի կարգավիճակով տեղափոխվել է Օրենբուրգի «Լուչ» ակումբ։
2019/20 մրցաշրջանում հանդես է եկել «Տյումեն» ֆուտբոլային ակումբում՝ անցկացնելով 14 խաղ։
2020 թվականի հուլիսին պայմանագիր է կնքել «Ալանիա» ակումբի հետ։


== Ձեռքբերումներ ==
«Ուրալ-Պովոլոժե» տարածաշրջանի Երկրորդ դիվիզիոնի հաղթող - 2011/12


== Ծանոթագրություններ ==
Թալան ամերիկյան ձևով

Թալան ամերիկյան ձևով (անգլ.՝ American Heist), ռուսական և ամերիկյան արտադրության ֆիլմ։ Ֆիլմը նկարահանել է ռեժիսոր Սարիկ Անդրեասյանը՝ Ռաուլ Ինգլիսի սցենարի հիման վրա։ 1959 թվականին ֆիլմը վերաթողարկվեց «Մեծ թալան Սենթ Լուի բանկից» (անգլ.՝ The Great St. Louis Bank Robbery)։ Գլխավոր դերակատարներն են Հեյդեն Քրիստենսենը, Էդրիեն Բրոուդիը, Էյքոնը, Ջորդանա Բրյուստերը, ովքեր նաև հանդես են եկել որպես պրոդյուսերներ։ Նկարահանումները սկսել են 2013 թվականի հունիսի 18-ից Լուիզիանա նահանգի Նոր Օռլեան քաղաքում։ Ֆիլմի շնորհանդեսը Ռուսաստանում տեղի է ունեցել 2015 թվականի հունվարի 22-ին։ ԱՄՆ-ում թողարկման ամսաթիվը չի հայտարարվել։


== Ծանոթագրություններ ==
Ալեքսանդր Բոնդովսկի

Ալեքսանդր Բոնդովսկի (ռուս.՝ Александр Васильевич Бондовский, դեկտեմբերի 24, 1896(1896-12-24), Պենզա, Ռուսական կայսրություն - մարտի 15, 1970(1970-03-15), Իվանովո, ՌԽՖՍՀ, ԽՍՀՄ), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից, գերության մեջ գտնված գեներալ-մայոր։


== Կենսագրություն ==
Ալեքսանդր Բոնդովսկին ծնվել է 1896 թվականի դեկտեմբերի 12-ին (նոր տոմարով` դեկտեմբերի 24-ին) Պենզայում։ Ավարտել է Պենզայի մասնավոր գիմնազիայի 4-րդ դասարանը։ Մասնակցել է Առաջին համաշխարհային պատերազմին, 1915 թվականի օգոստոսից ծառայել է հետևակի գումարտակում, այնուհետև սովորել պրապորչիկների պատրաստման դպրոցում։ Դրանից հետո եղել է կիսավաշտի հրամանատար Հյուսիսային ռազմաճակատում։ Փետրվարյան հեղափոխությունից հետո աշխատել է Պենզայի ոստիկանությունում, այնուհետև 1918 թվականին զորակոչվել է Կարմիր բանակ և մարտնչել Քաղաքացիական պատերազմի ռազմաճակատներում, այդ ժամանակ ղեկավարելով վաշտ և գումարտակ։ 1926 թվականին ավարտել է Կոմինտերնի անվան «Վիստրել» դասընթացները։ 1939 թվականից բրիգադի հրամանատար է, 1940 թվականից` գեներալ-մայոր։ 1940 թվականից 85-րդ հրաձգային դիվիզիայի հրամանատարն է։
Պատերազմին մասնակել է հենց սկզբից` Բելառուսիայի Գրոդնո քաղաքի մերձակայքում դիմավորելով թշնամուն։ 1941 թվականի հունիսի 21-ին շրջափակումից դուրս գալու փորձ կատարելու ժամանակ գերի է ընկնում։ Նույն տարվա հուլիսի 26-ին փախչում է Դուբինկա գյուղի մոտ գտնվող գերիների ճամբարից և սեպտեմբերի 16-ին միայնակ միանում յուրայիններին։ 1941 թվականի հոկտեմբերի 21-ին երկրորդ անգամ է գերի ընկնում Կոլոմիա գյուղի մոտ, նույն գիշերը փախչում է և հասնում յուրայիններին 1941 թվականի դեկտեմբերի 24-ին։ 1941 թվականի դեկտեմբերից մինչև 1942 թվականի ապրիլը հատուկ ստուգում է անցնում ԽՍՀՄ Ներքին գործերի ժողովրդական կոմիսարիատում, որից հետո, դասավանդում է «Վիստրել»-ի դասընթացներում։ 1943 թվականի դեկտեմբերի 2-ից մինչև 1944 թվականի ապրիլի 21-ը եղել է 50-րդ բանակի հրաձգային կորպուսի 324-րդ հրաձգային դիվիզիայի հրամանատարը և 2-րդ Բելառուսական ռազմաճակատի 121-րդ հրաձգային կորպուսի հրամանատարի տեղակալը։ Փետրվարի 23-ին դիրքերի հետախուզության ժամանակ Բոնդովսկին սպաների խմբի հետ ընկնում է հրետակոծության տակ, ծանր վիրավորվում է և կորցնում ոտքը։ Երկար ժամանակ գտնվում է հոսպիտալում, բուժումից հետո հաշմանդամ վիճակում վերադառնում է ծառայության։ 1944 թվականի սեպտեմբերին նորից նշանակվում է «Վիստրել»-ի դասընթացների ղեկավար։
Պատերազմից հետո մնում է նույն պաշտոնում, 1946 թվականից կատարելով այդ դասընթացների տակտիկայի ավագ դասախոսի պարտականությունները։ 1946 թվականի սեպտեմբերից Պոլտավայի մանկավարժական ինստիտուտի ռազմական ամբիոնի վարիչն էր։ 1947 թվականի մայիսի 21-ից պաշտոնաթող է լինում։
Մահացել է 1970 թվականի մարտի 15-ին Իվանովոյում, թաղված է Բալինո գերեզմանոցում (տեղամաս 189)։


== Հիշատակ ==
Գրոդնո քաղաքում Ալեքսանդր Բոնդովսկու անվամբ փողոց կա ։


== Պարգևներ ==
Պարգևատրվել է Լենինի շքանշանով (21.02.1945) և Կարմիր Դրոշի երկու շքանշաններով (03.04.1944, 03.11.1944), (16.08.1936, 22.02.1944)), Կարմիր Աստղի երկու շքանշաններով (16.08.1936, 22.02.1944), ինչպես նաև մեդալներով ու անվանական զենքով։


== Ծանոթագրություններ ==


== Արտաքին հղումներ ==
22 июня, ровно в четыре часа… Archived 2015-12-25 at the Wayback Machine.
Подвиг воинов 85-й Челябинской стрелковой дивизии в июне 1941 года
Ամելիա Քոութս

Ամելիա Քոութս (անգլ.՝ Amelia Coats, ամբողջական անունը՝ Amelia Ruth Coats), ամերիկացի փորագրող-նկարիչ։ 
Նրա աշխատանքը հիմնականում կազմված է հավայան բնապատկերներից։ Որպես կանոն, դրանք թվագրված չեն։


== Կենսագրություն ==
Ծնվել է 1872 թվականին։
Ամելիա Քոութսն ապրել և աշխատել է Հոնոլուլուում 1930-ական թվականներին, սակայն նա եղել է դեռևս 1903 թվականի օգոստոսին կղզեխումբ ժամանած SS Aorangi նավի ուղևորների ցուցակում՝ Վանկուվերից  Հոնոլուլու ուղևորվող։
1905 թվականին Պալոլոյի հովտում հող է ձեռք բերել։ 1915 թվականին եղել է Հոնոլուլուի Trail and Mountain Club մեծ խմբում՝ Ալեքսանդր Հյում Ֆորդի գլխավորությամբ, որը Մաուիում այցելել է Հալեակալա հրաբուխ։
1930 թվականի նոյեմբերին նրա աշխատանքները ցուցադրվել են Honolulu Academy of Arts-ի Honolulu Printmakers (այժմ՝ Հոնոլուլուի արվեստի թանգարան) խմբակային ցուցահանդեսում։ Ցուցահանդեսում ցուցադրվել են նաև Ալեքսանդր Մակլեոդի, Հուկ-Մազելե Լուկենսի, Ջոն Մելվիլ Քելիի և Քեյթ Քելլիի աշխատանքները։ 1933 թվականին «Միսս Ամելիա Քոութս»-ը Հոնոլուլուի արվեստի ակադեմիային նվիրաբերել է երկու փորագրություն։ 1934 թվականին Մաուիի Սպրեկելսվիլ քաղաքում գրանցված է եղել որպես Միացյալ Նահանգների երկրաբանական ծառայության աշխատակից։
Նրա փորագրությունները գտնվում են Հոնոլուլուի արվեստի թանգարանում և Նյու Յորքի հանրային գրադարանում։
Ամելիա Քոութսը ամուսնացած չի եղել։ Բնակվել է Հոնոլուլուի Wilder Avenue-ում՝ 1531-B-ում։ Honolulu Star-Bulletin մահախոսականի համաձյան՝ մահացել է 1949 թվականի հուլիսի 12-ին 77 տարեկան հասակում։ Դիակիզվել է քաղաքային Borthwick Mortuary դիահերձարանում։ Կտակի համաձայն՝ նրա աճյունը հանձնվել է ծովին։


== Ծանոթագրություններ ==


== Արտաքին հղումներ ==
EXCEPTIONAL ANTIQUE 1930S ORIGINAL AMELIA COATS ETCHING PRINT EARLY HAWAII ART
Կոլեսնիկի (գյուղ, Գագարինսկի շրջան)

Անվան այլ կիրառումների համար տե՛ս՝ ԿոլեսնիկիԿոլեսնիկի (ռուս.՝ Колесники), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարիե Տուկմաչի

Ստարիե Տուկմաչի (ռուս.՝ Старые Тукмачи), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալիմ Քալլաս

Սալիմ Քալլաս (նոյեմբեր 13, 1936-դեկտեմբեր 2, 2013), սիրիացի դերասան է և սիրիական դրամայի արվեստագետ հիմնադիրներից մեկն է։ Ծնվել է Դամասկոսում և դերասանական գործունեությունը սկսել է 1970 թվականին։ Նա իր կարիերայի ընթացքում մի շարք կարևորագույն արվեստի գործեր է ներկայացրել։


== Գործերը ==
Սալիմ Քալլասը հատուկ տեղ էր գրավում սիրիական և արաբական հեռուստատեսությունում։ Մասնակցել է մի շարք կարևոր պիեսների, կինոնկարների և հեռուստատեսային հաղորդումների պատրաստմանը։ Նա մի շարք արաբական և եգիպտական ֆիլմերում ունեցել է դերեր։


=== Սերիալներ ===
Հայելիներ
Ժամանակի պատը
Թաղամասի դուռը 1 2 3 4 5
Չորս տարվա պատերազմ
Լռության սահմանը
Իշամեղուների բույնը
Սալհիայի գիշերները
Պապիկիս տունը


=== Պիեսներ ===
Կեղծ խոստովանությունները


=== Կինոնկարներ ===
Հորեղբոր զավակներ
Շորտ, ներքնաշապիկ և գլխարկ


== Մահը ==
Սիրիացի արվեստագետ Սալիմ Քալլասը մահացել է Դամասկոսում՝ 2013 թվականի դեկտեմբերի 2-ին՝ սրտի կաթվածի պատճառով։


== Ծանոթագրություններ ==
Ճագարամկներ

Ճագարամկներ (Dipodidae), կրծողների կարգի կաթնասունների ընտանիք։
Մարմնի երկարությունը 5—25 սմ է, պոչը մարմնից երկար է և հաճախ վերջանում է մազափնջով։ Ետին վերջավորությունները երկար են առջևիններից, և շատ տեսակներ տեղաշարժվում են միայն դրանց վրա ցատկոտելով։ Տարածված են Եվրոպայում, Ասիայում, Հյուսիսային Աֆրիկայում և Հյուսիսային Ամերիկայում։ Հայտնի է ճագարամկների մոտ 30 տեսակ։

Հայաստանում հանդիպում է ճագարամկների 2 տեսակ (փոքր ճագարամուկ և փոքրասիական լեռնային ճագարամուկ), որոնք տարածված են լեռնային տափաստաններում և կիսաանապատներում։ ճագարամկները վարում են գիշերային և մթնշաղային կյանք, ձմռանը քուն են մտնում; Բազմանում են գարնանը, էգը ծնում է 1— 8 ձագ։ Սնվում են հիմնականում բույսերի ստորգետնյա մասերով և սերմերով։ Տնտեսական նշանակությունն աննշան է։ Կարող են վնասել հացահատիկային կուլտուրաներին, որոշ տեսակներ հիվանդությունների հարուցիչների տարածողներ են։
Անժելա Հարությունյան

Անժելա Հարությունյան (փետրվարի 6, 1963(1963-02-06), Բաքու, Ադրբեջանական ԽՍՀ, ԽՍՀՄ), հայ բուժքույր։


== Կենսագրություն ==
Ավարտել է Բլագովեշչենսկի (Ռուսաստան) բժշկական ուսումնարանը (1983)։ 1983-1989 թվականներին աշխատել է Բաքվի երկաթգծի հիվանդանոցում։ Բաքվի ջարդերի ժամանակ բռնագաղթել է և մեծ դժվարությամբ տեղափոխվել Ստեփանակերտ։ 1990-1992 թվականներին՝ Ստեփանակերտի «Դիագնոստիկա» կենտրոնի լաբորանտ, 1992 թվականից՝ Ստեփանակերտի կենտրոնական զինվորական հրապիտալի վիրաբուժական բաժանմունքի բուժքույր։ 1992-1994 թվականներին կենտրոնական զինվորական և ռազմադաշտային շարժական (Չլդրան, Դրմբոն, Ցեխ-Ձոր, Խանանլու, Աղդամ) հոսպիտալներում առաջին բուժօգնություն է ցույց տվել հարյուրավոր վիրավոր ազատամարտիկների։ Վիրավորվել է Չլդրան գյուղի ազատագրական մարտերի ժամանակ։